tomron87/hebrew-wikipedia-sentences-corpus huggingface dataset:
מקוםתאריםמכירותהממלכה המאוחדת (BPI)כסף295,000יפן (Oricon Charts)8,510
גליום או אס היא הפצת גנו/לינוקס, מבוססת זובונטו ומיועדת לשימוש במחשבים אישיים ומכשירים ניידים מבוססי Chrome.
היא פותחה על ידי קהילת המפתחים של פרויקט GalliumOS ושוחררה בתאריך 10 בנובמבר 2015 (גרסה Beta1).
ההפצה ניתנת להורדה בחינם דרך האתר הרשמי ולה 2 גרסאות: גרסה מחשב אישי זעיר (Chromebox) וגרסה למחשבים ניידים (Chromebook).
המערכת מופצת כשעליה מותקנות מראש תוכניות רבות כגון: דפדפן האינטרנט (Chrome), חבילת יישומים משרדיים (Libre Office), תוכנת מסרים מיידיים (Pidgin) ועוד.
צוות הפיתוח שחרר 4 גרסאות אל השוק:
Game2: Winter היה ניסוי חברתי ותעלול תקשורתי שקודם כתוכנית טלוויזיה מציאות הישרדותית רוסית שהופקה על ידי יזם מנובוסיבירסק בשם יבגני פיאטקובסקי, שפורסמה לראשונה ביולי 2017. התוכנית משכה את תשומת לב העיתונות כאשר התוכנית קבעה כי חוקיה יאפשרו פשעים כמו אונס ורצח אשר עוררו זעם ברשת.
התוכנית תוארה כ"משחקי רעב בחיים האמיתיים".
הפרויקט התגלה כניסוי חברתי ששימש למטרות מחקר שיווקי ב-31 במאי 2017.
30 משתתפים, חצי גברים וחצי נשים, היו צפויים להתמודד באי סיבירי מרוחק בנהר אוב על פרס של 100 מיליון רובל (1.7 מיליון דולר) במשימת הישרדות בת תשעה חודשים.
נאמר כי כל המתמודדים חתמו על ויתורי מוות והסכימו שלא להטיל אחריות על המארגנים בגין פעילות פלילית.
עם זאת, סנופס מצא כי "למרות כותרות מטעות רבות, הוויתור המתואר על ידי גורמי החדשות קבע במפורש כי המתמודדים בתוכנית יהיו מחויבים "לציית לחוקי הפדרציה הרוסית".
בסיס הבית של ההפקה היה במערב סיביר ובאזור נהר אוב שהוצע כמיקום הצילומים הראשי.
ב-16 בנובמבר 2016 פרסם צוות ההפקה קריאת ליהוק דרך חשבון ה-VK שלהם.
ההרשמה נסגרה ב-18 באפריל 2017 עם למעלה מ-340 בקשות.
30 המועמדים הסופיים היו אמורים להיחשף ביוני 2017 לפני שנודע שמדובר בניסוי חברתי.
על פי הדיווח ב"גרדיאן","חמש מדינות כבר הביעו רצון לשדר [את התוכנית] לקהל שלהן".
Game Dev Story הוא משחק מסוג משחקי סימולציה של עסקים שפותח בשנת 1997 על ידי חברת "קיירוסופט" היפנית עבוד Microsoft Windows.
בשנת 2010 הוא הותאם ל-iOS ואנדרואיד.
בהמשך הוא הותאם ל-Windows Phone ב-2015, לנינטנדו סוויץ' ב-2018 ול-פלייסטיישן 4 בפברואר 2021.
השחקן (בדומה למשחק Game Dev Tycoon) מנהל חברה שמפתחת משחקי וידאו ומנסה להרחיב היקף מכירות של החברה.
המשחקים שפותחו מקבלים תגובות המבקרים בתלות באיכות המשחק ומקבלים ציון 1–10 והערכת המכירות.
במידה ושחקן מקבל ציונים טובים, הוא מקבל כלים נוספים לפיתוח משחקים.
כאשר הוא מגיע ל"אולם התהילה" באפשרותו לקבל עובדים נוספים לפיתוח משחקים.
להגעה ל"אולם התהילה" הוא צריך להגיע לציון כולל של 32 מחבר המבקרים.
המשחק קיבל ציון 86/100 באתר Metacritic.
השחקן שולט על מפתח משחקי וידאו מתחיל, במטרה לייצר את משחקי החמשב והכונסולות הכי מוצלחות כדי להרוויח כסף.
השחקן שולט במספר גורמים שיכולים לעזור או לעכב את איכות המשחקים שפורסמו, כולל העסקת צוות, שליטה בכיוון ומהירות הפיתוח ושימוש בפריטים שנותנים חיזוקים לעובדים או משנים את עבודתם.
ככל שהשחקן מתקדם ומרוויח יותר כסף, המבנה שלו משתפר והם רשאים לשכור יותר צוות, וכך ליצור משחקים טובים יותר.
משחקים מקבלים ציוני ביקורת עם סיום משחק הנעים בין 1–10 עם הערה מהמבקר המשויך לניקוד שלו.
הציונים בדרך כלל משפיעים על המכירות הנלוות למשחק, וכמו שהם בחיים האמיתיים, המכירות מדורגות במספר לפי האופן שבו הן נמכרו באותו שבוע.
כאשר השחקן מגיע לרמת היכל התהילה, הוא יכול ליצור סרטי המשך למשחק שלו.
כדי להגיע להיכל התהילה, השחקן צריך לגרום למבקרים לתת ציון של לפחות 32.
Game Boy Color (בקיצור: GBC) יצא לשוק ב-21 באוקטובר 1998 ביפן.
ובנובמבר של אותה שנה יצא המכשיר לשוק בארצות הברית.
החידוש שהקונסולה הציגה היא היכולת להציג משחקים בעלי 8 צבעים, בשונה מהקונסולה הקודמת שהציגה צבע אחד, המסך צבעוני וגדול במעט מה-Game Boy Pocket, אך עדיין קטן יותר מהגיים בוי המקורי.
למעשה, מסכו של המכשיר קטן יותר מכל שאר הקונסולות בסדרה, מלבד ה-Game Boy Micro.
המכשיר תמך בתאימות לאחור, והשפיע גם על הבאים אחריו בסדרה.
בכך נוצר גיוון רחב במשחקים.
משחקים שיצאו במיוחד לקונסולה מציינים זאת על פני אריזת המשחק.
המשחק האחרון שיצא למכשיר יצא בנובמבר 2002 בארצות הברית הוא הארי פוטר וחדר הסודות, ובינואר 2003 באירופה.
מהירות כח המעבד, וכמות הזיכרון הוכפלו, ומבחינת יכולת ה-Game Boy Color שווה לקונסולת NES בעלי 8 סיביות.
למכשיר ישנה היכולת להתממשק למכשירים אחרים בעזרת אינפרה אדום, אך יכולת הזו יושמה במספר מועט של משחקים.
GamePro (נקרא גיים פרו) הוא אתר חדשות גיימינג ישראלי שהוקם בשנת 2012 על ידי סיימון צמח מזיג, לאחר שפרש מניהול פורום המשחקים של אתר הטכנולוגיה HWZone.האתר שהחל כבלוג עצמאי המרכז ידיעות וביקורות משחקי וידאו מהארץ ומהעולם, שינה את פניו בשנת 2013 והחל לפעול כאתר חדשות בנושא טכנולוגיה ומשחקי וידאו.
בשנים 2009–2012 ניהל צמח-מזיג את פורום המשחקים הפופולרי של אתר הטכנולוגיה HWZone.
הפורום עסק בעיקר במשחקי וידאו ומחשב צבר קהל רב, וריכז את כל
המידע על תעשיית המשחקים ועורר דיונים רבים של גיימרים וחובבי משחקים.
בספטמבר 2012, לאחר שפרש מניהול הפורום, הקים סיימון בלוג חדש ברשת הבלוגרים בלוגר, בשם גיימפרו - חדשות משחקי מחשב, לצורך תיעוד והפצה של ידיעות מעולם הגיימינג וריכוז ביקורות של משחקים לקהל הישראלי.
הבלוג החל לתפוס תאוצה ומ-300 מבקרים בחודש הגיע תוך חודשיים לקהל של 5,000 מבקרים.
האתר הוקם רשמית ב-1 באוקטובר 2012. וכתבותיו הראשונות עסקו בריכוז ביקורות משחקים מהעולם, וחדשות עדכניות מתעשיית המשחקים העולמית.
לאחר פרסום ידיעה באתר ובפייסבוק על גיוס כתבים לאתר, צוות האתר התגבש לכתבים משלל ז'אנרים שהרחיבו את התוכן באתר לביקורות מעמיקות, סקירות ובעיקר פרסומים בזמן אמת מאירועי הגיימינג של כנסי E3.
המודל הכלכלי של האתר בנוי בעיקר מפרסומות והוא איננו גובה תשלומי מנוי או חבר.
גיימפרו המשיך לפעול באותה מתכונת של כתבות וידיעות, גם לאחר דעיכתה של תערוכת E3. האתר אף שיתף פעולה עם אתרים נוספים כגון HWZone במגוון רחב של כתבות תוכן.
גיימפרו משמש כאתר חדשות יומיומי בנושאים מגוונים הקשורים לתעשיית הגיימינג בישראל ובעולם, משחקי וידאו חדשים, ביקורות, וגם כתבות בנושא טכנולוגיה ומחשבים.
הוא אלבום אוסף של שירי כיסוי הראשון של להקת ההבי מטאל האמריקאית מטאליקה.
האלבום יצא לאור ב-23 בנובמבר 1998, על ידי חברת התקליטים אלקטרה.
החלק הראשון מכיל גרסאות כיסוי שהלהקה הקליטה עבור האלבום.
החלק השני מכיל אוסף גרסאות כיסוי, שהקליטה הלהקה עד להקלטת האלבום, אשר יצאו לאור כביי-סייד של סינגלים או במסגרת המיני-אלבום The $5.98 E.P.: Garage Days Re-Revisited, אשר הפצתו הופסקה זמן מה לאחר יציאתו לאור.
האלבום מכיל גרסאות כיסוי לשירים של להקות דוגמת בלאק סבאת', לנרד סקינרד, קווין, מוטורהד, דיאמונד הד, מרסיפול פייט ועוד, אשר השפיעו על חברי הלהקה, והיוו להם השראה בתחילת דרכם כמוזיקאים.
מטאליקה הוציאה וידאוקליפים לשני שירים מהאלבום: Whiskey in the Jar ו-Turn the Page.
Game Maker (מחולל המשחקים) היא תוכנת מחשב שנכתבה על ידי מארק אוברמרס בשפת התכנות Delphi.
אוברמרס הפיץ את הגרסה המקורית בשנת 2000.
התוכנה עוצבה כדי לאפשר למשתמשיה לפתח בקלות משחקי מחשב בלי צורך ללמוד שפות תכנות כמו שפת C, פסקל או Java.
בשביל משתמשים מנוסים, מחולל המשחקים כולל שפת תכנות פנימית שנקראת "GML", או "Game Maker Language".
ניתן להפיץ משחקים תחת כל רישיון (כולל בלי רישיון), כקובץ שלא ניתן לעריכה, או כקוד מקור שניתן לעריכה.
התוכנה תומכת בעריכה באמצעות גרירה ושחרור (drag-and-drop) של פקודות ואירועים.
בשנת 2012 שוחררה הגרסה הבאה של התכנה, שנקראת GameMaker: Studio, ושכוללת אפשרויות רבות נוספות, כגון יכולת לייצא את משחקים לפלטפורמות שונות.
Garbage (גארבג', מאנגלית: זבל) היא להקת רוק אלטרנטיבי שנוסדה בוויסקונסין, ארצות הברית ב-1993. חברי הלהקה הם שירלי מנסון, דיוק אריקסון, סטיב מרקר ובוץ' ויג.
כל ארבעת חברי הלהקה מעורבים בכתיבת השירים, הלחנתם והפקתם.
הלהקה מכרה מעל 17 מיליון עותקים מאלבומיה ברחבי העולם
בתחילת שנות התשעים החליטו המפיקים בוץ' ויג (שהפיק אלבומים מפורסמים כגון Nevermind ו-Siamese Dream), דיוק אריקסון וסטיב מרקר, להקים להקה.
ויג, אריקסון ומרקר חיפשו זמרת ושירלי מנסון זומנה לאודישן ללהקה לאחר שמרקר הבחין בה כשצפה בערוץ MTV בשידורו הראשון והאחרון של הוידאו קליפ לשיר "Suffocate Me" של להקת Angelfish, בה הייתה מנסון חברה באותה התקופה.
שם הלהקה נבחר כאשר בשלב מוקדם יותר כאשר עלתה הערה שעבודתם נשמעת כמו אשפה (Garbage באנגלית).
בשנת 1995 הוציאה הלהקה את אלבום הבכורה שלה הנושא את שמה, Garbage.
האלבום הגיע לצמרת המצעדים ברחבי העולם ומכר למעלה מ-4 מיליון עותקים.
הסינגל, Stupid Girl, היה מועמד לשני פרסי גראמי בקטגוריות "שיר הרוק הטוב ביותר" ו"הופעת הרוק הטוב ביותר", בשנת 1997.
השיר, #1 Crush, הופיע בפסקול הסרט רומיאו וג'ולייט, בשנת 1996.
במאי 1998 הוציאה הלהקה את אלבומה השני, Version 2.0. האלבום הגיע למקום הראשון במצעד הבריטי ולמקום ה-13 במצעד הבילבורד האמריקאי.
הוא מכר למעלה מ-4 מיליון עותקים ברחבי העולם.
הסינגלים הבולטים מהאלבום כללו את Push it, I Think I'm Paranoid, Special ואת When I Grow Up שהופיע בפסקול סרטו של אדם סנדלר, ביג דדי.
האלבום היה מועמד לשני פרסי גראמי בקטגוריות "אלבום השנה" ו"אלבום הרוק של השנה"
ולשמונה פרסי הווידאו של MTV.
הסינגל השלישי מהאלבום, Special, היה מועמד לשני פרסי גראמי.
ב-1999 יצאה הלהקה לסיבוב הופעות באירופה, במסגרתו הגיעה לישראל והופיעה בבאר שבע (במסגרת יום הסטודנט) ופעמיים ב'האנגר 11' בתל אביב.
בשנה זו הוציאה הלהקה סינגל בשם The world is not enough ששימש כשיר הנושא לסרט בעל שם זהה בסדרת ג'יימס בונד.
באוקטובר 2001 הוציאה הלהקה את אלבומה השלישי Beautiful Garbage.
האלבום שיצא שלושה שבועות לאחר אסון התאומים, סבל מקידום מכירות נמוך, ביקורות מעורבות, חוסר אהדה בקרב מעריצי הלהקה וכישלון מסחרי של הסינגל הראשון, Androgyny.
למרות חוסר ההצלחה בשווקים מרכזיים, האלבום הגיע למקום הראשון במצעד האלבומים אלקטרוניים של הבילבורד ונכנס לרשימת "עשרת האלבומים של השנה" של מגזין הרולינג סטון.
שלושה חודשים לאחר יציאתו מכר האלבום 1.2 מיליון עותקים.
בקיץ 2003, במהלך ההקלטות לאלבום החדש, נזקקה מנסון לעבור ניתוח במיתרי הקול וההקלטות הופסקו.
באוקטובר 2003, המתח וחוסר תקשורת בין חברי הלהקה גבר ומנסון חזרה לסקוטלנד, מולדתה.
מספר חודשים לאחר מכן, החליטו חברי הלהקה לשוב לאולפן ההקלטות ובשנת 2005 יצא לאור האלבום הרביעי, Bleed Like Me.
באלבום זה ניסתה הלהקה לחזור לסגנון הרוק שאפיין אותה באלבומיה הראשונים ושילבה בשירים מסרים פוליטיים בעיקר כנגד הפלישה לעיראק.
באוגוסט 2005, הלהקה ביטלה את מסע ההופעות המתכונן במספר מדינות ובסופו הודיעה כי החליטה לצאת ל"הפסקה בלתי מוגבלת".
מספר חודשים לאחר פירוק הלהקה ניסתה מנסון לפרוץ בקריירת סולו אך הפקת אלבומה לא יצאה לפועל.
מנסון שיתפה פעולה בהופעות עם אמנים רבים ביניהם קינגס אוף ליאון, איגי פופ וגוון סטפאני.
בשנת 2007 הוציאה הלהקה אלבום אוסף שנקרא "Absolute Garbage", האלבום יצא במהדורה מוגבלת של שני דיסקים.
הדיסק הראשון כלל סינגלים נבחרים, שיר חדש ורמיקס.
הדיסק השני כלל רמקיסים לשירים קודמים.
בינואר 2012 הוציאה הלהקה את אלבומה החמישי "Not Your Kind of People".
ב-16 וב-17 באוגוסט 2016 הופיעה הלהקה באמפי שוני בישראל.
בעקבות אירועי ה-7 באוקטובר 2023, גינתה שירלי מנסון את חמאס, כינתה אותם "ארגון טרוריסטי" ו"מפלצות" וקראה לא פעם לשחרור החטופים.
יחד עם זאת היא התבטאה נגד פעילות צה"ל בעזה וביקרה בחריפות את ממשל נתניהו.
באפריל 2025 הוציאה הלהקה שיר בשם "There Is No Future In Optimism", שצפוי להיות חלק מהאלבום השמיני של הלהקה שיקרא Let All That We Imagine Be The Light ויצא ב-30 במאי 2025.
שירלי מנסון - שירה, גיטרה
סטיב מרקר - גיטרה, קלידים
בוץ' ויג - תופים, כלי הקשה
דיוק אריקסון - בס, גיטרה, כלי הקשה
Gas Powered Games היא חברה אמריקנית המפתחת משחקי וידאו ושוכנת ברדמונד שבוושינגטון.
החברה הוקמה במאי 1998 על ידי כריס טיילור, היוצר של "Total Annihilation" ועל ידי מספר עובדים נוספים לשעבר של Cavedog Entertainment.
התוצר הראשון של Gas Powered Games היה משחק התפקידים התלת-ממדי "Dungeon Siege", משחק וידאו שהופץ על ידי מיקרוסופט.
מלבד המנוע שפותח במיוחד למען המשחק, היו במשחק מאפיינים חדשניים בז'אנר משחקי התפקידים שעזרו לו לבלוט מעל לשאר המשחקים בשוק משחקי התפקידים בתחום הפנטזיה.
בעיקר בשל העבודה על המנוע המתקדם, פיתוח Dungeon Siege נמשך כשלוש שנים.
פיתוח המשחק נעשה בשיתוף פעולה עם "Mad Doc Software" והופץ גם כן על ידי מיקרוסופט.
באוגוסט 2005 הוציאה החברה את המשכו, Dungeon Siege II.
במרץ 2006 רכשה Take-Two Interactive את זכויות ההפצה של סדרת Dungeon Siege, ובכך סיימה את שיתוף הפעולה שבין Gas Powered Games למיקרוסופט שנמשכה ארבע שנים.
Gas Powered Games הוציאה את Supreme Commander, משחק אסטרטגיה בזמן-אמת, בפברואר 2007. את המשחק הפיצה THQ.
על פיתוחו הודיעה החברה באוגוסט 2005, בכתבה במגזין PC Gamer.
כחבילת הרחבה הוציאה החברה את Supreme Commander: Forged Alliance בנובמבר 2007.
במאי 2007 הודיעה החברה על שותפות עם SEGA במטרה לעבוד על משחק תפקידים מקורי.
ב-6 ביולי 2007 יצאה ההודעה לגבי פיתוח "Space Siege".
החברה עבדה על Demigod, שיצא בסוף 2008. המשחק היה שילוב בין משחק תפקידים למשחק אסטרטגיה.
Garry's Mod (בקיצור: Gmod) הוא משחק מחשב בעל סביבה וירטואלית חופשית אשר פותח על ידי גארי ניומן ב-29 בנובמבר 2006, ומשתמש במנוע Source.
המשחק הוא מסוג ארגז חול (מצב המשחק העיקרי), ומציג עולם משחק פתוח אשר ניתן לעשות בו כל דבר, ללא מטרה ספציפית.
ממשק התוכנה מאפשר למשתמש לשלוט באובייקטים, דמויות, וכלי נשק.
מקובל להעלות סרטונים של מדריכים וסרטונים משעשעים על המשחק ליוטיוב.
המשחק מכיל גם מוד מולטיפלייר, בו ניתן לשחק עם חברים נוספים במספר מודים שהמשחק מציע כמו: Roleplay - דמוי חיים אמיתיים, Zombies - הריגת זומבים ועוד.
מאז גרסה 10 של המשחק, הוא מתפקד כמשחק Source לכל דבר ולא עוד כמוד, ומוצע בתשלום.
Garry's Mod הוא משחק יריות ובנייה מגוף ראשון, כאשר השחקן יכול לשחק בו גם במצב יחיד, ובו יכול לבנות מה שביכולתו ולשים כמות מסוימת של אויבים ולהרוג אותם.
במצב המרובה משתתפים, השחקן יכול לשחק עם אנשים שונים, לבנות איתם דברים ענקיים, וגם ליצור מלחמה זה מול זה.
למשחק זה יש תכונות רבות, ואפשרויות רבות.
נהוג גם להעלות סרטונים רבים שבו יש סיפור מסוים על דמויות מסוימות ממשחקי חברת Valve, לרוב הן הדמויות של המשחק Team Fortress 2, עניין הסרטונים אלו מקובל מאוד ביוטיוב, וגם מצליח מאוד בתחום.
למשחק ישנם גם מודים רבים.
Sandbox - במצב הזה פשוט מוציאים כלים, אביזרים ומתחילים לבנות מה שרוצים, מבתים ומכוניות לפצצות מתוזמנות.
Elevator Source - מצב אקראי של משחק במעלית.
Roleplaying - מצב משחק שבו השחקן מגלם דמות כמו בחיים האמיתיים: השחקן יכול לישון, לאכול, לקנות דברים, להיכנס לכלא וכו'.
Trouble In Terrorist Town - מצב שבו השחקן משחק בלש, בדמות של טרוריסט מהמשחק Counter-Strike: Source, השחקן יצטרך למצוא רמזים, וגופות, ולהתקדם לאט לאט לרמזים הבאים עד שיסיים את כל החקירה.
Zombie Escape - במצב משחק זה, על השחקנים להרוג זומבים עד אשר מוצאים מקום מקלט.
Zombie Survival - במצב משחק זה, שחקן שנבחר באופן אקראי, מזדהם במחלה שהופכת אותו לזומבי.
מטרת הזומבי היא להדביק את השורדים שאינם נגועים.
לפני שהשחקן נבחר, יש זמן מוקצב (לרוב כ-20 שניות) לשורדים לברוח ולהסתתר.
Winter Survival - במצב משחק זה, על חברי הקבוצה לאסוף אספקה של מזון ומים כדי לשרוד את החורף.
האחרון ששורד את החורף הוא המנצח.
Spacebuild - במצב משחק זה, על השחקנים לחקור את הכוכבים שמעבר לכדור הארץ בעזרת יחידות שמיצרות אוויר, חלליות וכו'.
PropHunt - במצב זה אתה נמצא באחת משתי קבוצות: .
"hunter" או "prop" אם אתה צייד אתה צריך למצוא השחקנים המתחזים לאביזרים ולהרוג אותם.
אם אתה חפץ, עליך להתחבא מהציידים ולקוות שלא ימצאו אותך ויהרגו אותך.
אם הורגים אותך אתה יכול להשגיח על חבריי הקבוצה ולהתריע להם אם אתה רואה משהו .
DarkRP - כמו שצוין למעלה סוג של RolePlay והמטרה במשחק היא להרוג אנשים במידת הצורך, לקנות כלי רכב וכלי נשק ובמידת הצורך לפרוץ לבתים עם יחידת נאס"א או SWAT.
Perp - סוג של RolePlay הרבה יותר משופר הכולל :
כלי נשק מיוחדים, מכוניות מיוחדות, כובעים, והטבות לשחקן.
לפני שחרור גרסה 10, גארי ניומן רכש רישיון למנוע ה Source, כמו כן הוסיף תמיכה ב Valve Anti-Cheat שאמורה סופית להוציא את כל הצ'יטרים מהמשחק.
בגרסה 13 הוסיף ניומן תמיכה בשפות מרובות, כולל עברית, הוא גם החליף את ה Toybox הישן ב-Steam Workshop.
Toybox (תעתיק: טוי-בוקס, עברית: קופסת צעצועים) הוא אתר הפועל בשיתוף עם Garry's Mod, שמאפשר הורדה של מפות לתוך המשחק, כשהמשחק פועל ברקע.
התחליף ל-Toybox, כל התוכן שהיה ב-Toybox עבר ל־steam workshop כמו כן התווספו מפות, מודלים, מצבי משחק, כלי נשק ועוד.
בנוסף - Steam Workshop תומך בעדכון המוד (ים) בזמן אמת בכניסה למשחק או הורדת מוד או מפה בכניסה לשרת.
אתר שבו יש מעל ל-2 מיליון תוספות למשחק, יש בו יותר תוספות מכל אתר אחר למשחק, המקום המוכר ביותר להורדת רוב הדברים למשחק.
"Gangsta's Paradise" (מילולית: "גן עדן של כנופיות", שכן "גנגסטה" היא מילת סלנג לכנופיות רחוב עם נטייה לאלימות, סמים ופשע) הוא שיר ראפ של הזמר קוליו בהשתתפות זמר ה-R&B .L.V.
השיר הושמע לראשונה בפסקול הסרט "סיכון מחושב" בכיכובה של מישל פייפר (1995), ומאוחר יותר יצא גם במסגרת אלבומו של קוליו שנשא את אותו השם.
השיר זיכה את קוליו בפרס גראמי לשנת 1996.
במהלך השנים זכה השיר לגרסאות כיסוי ולפרודיות, נכלל במצעדים שונים והופיע במסגרת יצירות קולנוע וטלוויזיה שונות.
השיר הוא עיבוד מחדש לשירו של סטיבי וונדר משנת 1976, "Pastime Paradise", שהופיע במקור באלבומו "Songs in the Key of Life".
השיר משתמש בלחן זהה עם תזמור שונה של הליווי מוזיקלי.
מילות השיר שונו על ידי קוליו והותאמו לתיאור "חיי הרחוב" של חברי כנופיות רחוב (גנגסטה) הנוטות לאלימות, סמים ופשע.
מילות השיר קודרות ומבטאות את הטרגדיה שבחייהם.
השיר נכתב מנקודת מבט של גבר צעיר שחי ב"גן עדן של גנגסטרים", ביטוי אירוני שמדגיש שהמציאות שלו רחוקה מלהיות גן עדן: הוא מוקף באלימות, פחד, חוסר מוצא ותחושת גאווה מזויפת.
הדובר מודע לכך שסגנון החיים הזה עלול להוביל למוות מוקדם או לכלא, אך מרגיש שאין לו ברירה אחרת.
זו המציאות שאליה נולד, וזו הדרך היחידה שהוא מכיר.
השיר מתחיל בשורה מתוך מזמור תהילים: (במקור: ששונה ל"בעודי הולך בגיא צַלְמָוֶת"), ונמשך במילים (בתרגום חופשי: אני מביט על חיי / ומבין כי דבר לא נותר).
צביונו הדתי של השיר בא לידי ביטוי גם בקולות המקהלה ברקע, כנהוג בשירת מזמורים בכנסיות.
השאלה בשיר (בתרגום חופשי: "אני בן 23 עכשיו, אך האם אחיה כדי לראות את גיל 24") היא שאלה רטורית שמדגישה עד כמה חיי הרחוב קצרים ומסוכנים.
שורות הפזמון החוזר בשיר מבוצעות בידי .L.V (בתרגום חופשי: "תגיד לי, למה אנו כה עיוורים ולא רואים / שאלו שבהם אנו פוגעים הם אתה ואני") מביעות ביקורת עצמית נוגה.
השיר מביע ביקורת חברתית חזקה על מצבם של צעירים שחיים בשולי החברה האמריקאית, תוך כדי הצצה פנימה לתחושות של פחד, בלבול, חוסר אונים וכעס, במקביל להשלמה עם המצב.
הוא הצליח לגעת בקהלים רחבים בזכות הכנות שבו והאופן שבו הוא מדבר על מציאות קשה בלי לייפות אותה.
זהו אחד משיריו הבודדים של קוליו שבהם הוא נמנע מניבול פה ומגסויות, זאת עקב בקשתו של סטיבי וונדר, אחרת, הוא לא היה נותן לו אישור להשתמש ביצירתו.
ארגוןרשימהמיקוםמקורבילבורד500 שירי הפופ של כל הזמנים166
הווידאו קליפ צולם בבימויו של אנטויין פוקוואה.
בקליפ משתתפת שחקנית הקולנוע מישל פייפר כשהיא מגלמת את תפקידה בסרט "סיכון מחושב".
הקליפ נפתח כשפייפר שואלת את קוליו האם ברצונו לספר לה במה העניין?
הסיטואציה מתקיימת במה שנראה כבית נטוש וחשוך שעל קירותיו נראות כתובות גרפיטי שונות, ולאורך הקליפ שזורים קטעים מהסרט "סיכון מחושב".
הקליפ זכה בתארים "קליפ הראפ הטוב ביותר" ו"הקליפ שמקורו בסרט הטוב ביותר" בטקס פרסי המוזיקה של MTV לשנת 1996.
הסינגל של השיר הגיע למקום ראשון בארצות הברית, הממלכה המאוחדת, אירלנד, צרפת, גרמניה, איטליה, שוודיה, אוסטריה, הולנד, נורווגיה, שווייץ, אוסטרליה, ניו זילנד וישראל, ובכך היה לשירו המצליח ביותר של קוליו.
בעקבות השתתפותו של קוליו בגרסת הידוענים של "האח הגדול" בבריטניה, נכנס הסינגל שוב למצעד הסינגלים הבריטי, הפעם למקום ה-31 במצעד.
בארצות הברית ניצב הסינגל במשך שלושה שבועות בראש מצעד הבילבורד 100 ותשעה שבועות במקום השני.
במצעד הבילבורד 100 השנתי דורג השיר במקום הראשון, ובמצעד הבילבורד לסיכום שנות ה-90 הגיע הסינגל למקום ה-13. הסינגל נמכר בכ-3 מיליון עותקים וזיכה את קוליו באלבום פלטינה משולש.
השיר זיכה את קוליו גם בזכייה בפרס גראמי בקטגוריית הראפ לשנת 1996, ובמועמדות לפרס אלבום השנה.
גרסאות מאוחרות והופעה בתרבות ההמונים
הוציא גרסת סולו לשיר באלבום הבכורה שלו .
גרסה זו לא כללה את קוליו והופיעו בה מילים נוספות שאותן כתב .
הסינגל לא שחזר את ההצלחה של הגרסה המקורית עם קוליו.
לשיר יצאו ברבות השנים מספר פרודיות.
המפורסמת שבהן היא ככל הנראה זו שביצע וירד אל ינקוביק, שנקראה "Amish Paradise" (מילולית: "גן עדן של אמיש"), ושהגיעה למקום ה-53 במצעד האמריקאי.
בעקבות הפרודיה ניטשה מחלוקת בין קוליו לינקוביק, באשר לשאלת היתר השימוש בשיר המקורי.
קוליו טען כי זה לא ניתן, בעוד ינקוביק טען כי חברת התקליטים שלו הודיעה לו על מתן היתר שכזה מקוליו.
פרודיות נוספות בוצעו על ידי להקת הרוק הנוצרי ApologetiX; על ידי פול שנקלין, שנקראה "Algore Pardise" ובה חוקו קולותיהם של אל גור וביל קלינטון שלועג לראשון.
גרסה אחרת לשיר בוצעה בידי להקת הדת' מטאל הבריטית "Ten Masked Men", המתמחה בביצוע גרסאות כיסוי ופרודיות לשירי פופ.
גם להקת המטאלקור האמריקאית In Fear and Faith ביצעה גרסת כיסוי לשיר.
בנובמבר 1995 הופיע השיר בפרק בסדרת הדרמה המשטרתית של רשת פוקס "New York Undercover".
באמצע שנות ה-2000 הופיע השיר באחד מפרקי סדרת התעודה הבריטית "Ross Kemp on Gangs".
בשנת 2011 הופיע השיר בסרטים "הצרעה הירוקה" ו"מורה רעה", ובשנת 2019 הופיע השיר בטריילר של "סוניק – הסרט".
Gameloft SA היא חברה צרפתית, המפיצה ומפתחת משחקי וידאו.
היא נוסדה בשנת 1999 בידי מישל גיימו, שהיה מייסד שותף של חברת יוביסופט.
החברה מפקחת על כ-18 אולפנים לפיתוח משחקים ומוציאה לאור משחקים שמיועדים בעיקר לשוק משחקי המובייל.
במקור, החברה הייתה חברה ציבורית שנסחרה בבורסת פריז, אך מאז נקנתה בידי חברת Vivendi בשנת 2016.
את החברה ייסדו האחים איב ומישל גיימו, מייסדי ובעלי חברת המשחקים Ubisoft, שמייצרת בעיקר משחקים עבור טלפונים סלולריים.
המכשירים מצוידים במערכות Java, BREW וסימביאן, כמו גם מערכת N-Gage.
בנוסף, Gameloft מפתחת משחקים לקונסולות, כמו פלייסטיישן 3, נינטנדו 3DS, PSP, נינטנדו DS, Wii, Xbox 360, Zeebo, ופלטפורמות אחרות הכוללות את iOS, webOS, אנדרואיד, Windows Phone, Bada, BlackBerry OS, Mac OS X, Windows.
Gameloft פיתחה משחקים רבים שזמינים עבור טלפונים וקונסולות.
חברת Gameloft מפעילה ומפקחת על כ-18 אולפנים ברחבי העולם:
Game trial bid או במינוח מקוצר trial bid היא הכרזה בברידג', המראה עניין במשחק מלא.
ההכרזה מבקשת מהשותף עזרה בקבלת ההחלטה.
הכרזת trial bid מתבצעת לאחר שנמצאה התאמה בסדרת מייג'ור.
המכריז הכרזה זו מכריז סדרה אחרת בה הוא זקוק לסיוע משותפו על מנת להגיע לחוזה של משחק מלא.
קיימים שני סוגים של trial bids: קצר וארוך.
short trial bid מראה קוצר בסדרה המוכרזת (קלף בודד או חוסר).
Lomg trial bid מראה אורך בסדרה, בדרך כלל 4 קלפים או יותר.
באמצעות trial bid מנסים להוסיף מידע לשותף על מנת לקבל החלטה טובה יותר ביחס לשאלה, האם להכריז משחק מלא או משחק חלקי.
השותף שתמך בגובה 2 בהכרזה של הפותח בסדרת מייג'ור, הראה 3 קלפים בסדרה ו 6 עד 9 נקודות.
השימוש ב trial bid מאפשר לו לקבל את ההחלטה במצבים גבוליים על בסיס של שני פרמטרים עיקריים:
מספר הנקודות שברשותו - מספר נקודות מקסימלי (9 נקודות) עשוי לתמוך בהכרזת משחק מלא.
מספר נקודות מינימלי (6 נקודות) מגדיל את סבירות החלטה של הימנעות מהכרזת משחק מלא.
מספר ואיכות הקלפים בסדרה הבעייתית שבה הכריז הפותח trial bid.
בסעיפים המתארים את סוגי ה trial bid נתמקד רק בפרמטר השני.
מכריזים Long trial bid בסדרה עם ארבעה קלפים לפחות (לפעמים עם שלושה קלפים), שבה זקוקים לעזרה מהשותף בסדרה על מנת להכריז משחק מלא.
יש המשתמשים במושג Help Suit Game Try במקום במושג Long trial bid החשש הוא, שהיריבים עלולים לזכות בשתיים או שלוש לקיחות בסדרה הארוכה הנ"ל.
ההחלטה האם להכריז משחק מלא או לא תלויה באיכות הקלפים בסדרה בה מוכרז ה trial bid ובמספר הנקודות: 6 נקודות הוא המינימום ו 9 נקודות המקסימום.
דוגמאות בהן מכריזים Long trial bid של 3, לאחר פתיחה של 1 ותשובה של 2:
A432 יד עם KJ5 או יד עם KQ מצדיקות הכרזת 4.
J1065 יד עם KQ8 או יד עם AQ מצדיקות הכרזת 4.
דוגמאות בהן לא מכריזים Long trial bid של 3, לאחר פתיחה של 1 ותשובה של 2:
Short Trial bid היא הכרזה בסדרה שבה יש קלף יחיד (Single Tone) או חוסר (Void).
יד מתאימה של השותף המצדיקה הכרזת משחק מלא, היא יד ללא נקודות מבוזבזות בסדרה שבה יש קוצר, כך שחיתוכים בסדרה זו יביאו לקיחות נוספות.
דוגמאות שלאחר Short trial bid של 3, לאחר פתיחה של 1 ותשובה של 2 לשותף קלפים בסדרה הקצרה מתאימים למשחק מלא:
דוגמאות בהן לא מכריזים Short trial bid של 3, לאחר פתיחה של 1 ותשובה של 2:
שיטה זו מאפשרת גם הכרזת Long trial bid וגם הכרזת Short trial bid.
אופן ההכרזה של Long trial bid זהה לאופן המתואר בפסקה Long trial bid.
החריג היחיד הוא, במקרה של פתיחה של 1 ותשובה של 2, הכרזת 2NT היא Long trial bid בסדרת ה-.
אופן הכרזת Short trial bid משתנה.
לאחר פתיחה של 1 ותשובה של 2 מכריזים 2. משמעות ההכרזה היא קוצר בסדרה לא ידועה.
ההכרזה הבאה של הפותח מתארת את הסרה בה יש לו קוצר:
לאחר פתיחה של 1 ותשובה של 2 מכריזים 2NT.
משמעות ההכרזה היא קוצר בסדרה לא ידועה.
המשיב מכריז תמיד 3. ההכרזה הבאה של הפותח מתארת את הסרה בה יש לו קוצר:
1 הוא המיקסטייפ הראשון של הראפרית האמריקאית, קארדי בי.
המיקסטייפ יצא לאור ב-7 במרץ 2016, על ידי חברת התקליטים KSR.
המיקסטייפ היה גם האלבום הראשון שהוציאה קארדי, אך לא היווה כאלבום אולפן.
עם יציאתו נכנס המיקסטייפ אל המקום ה-20 במצעד אלבומי הראפ, וה-30 במצעד אלבומי ה-R&B/היפ-הופ.
בשנת 2017, נודע לציבור כי קארדי בי נתבעה על ידי הגבר שמופיע בעטיפה, וזאת מכיוון שטען כי לא ידע בכלל שהוא מופיע על העטיפה וכי זה נעשה באמצעות תוכנת עריכות ללא רשותו ושדמותו הודבקה שם לא הסכמתו.
ממאקו נמסר כי קארדי בי נתבעה על סכום של כ-5 מיליון דולר, תוך שציינו כי: "עוד לפני הפריצה הגדולה שלה, קארדי בי עשתה רעש בזכות העטיפה השערורייתית שהופיעה על אוסף השירים הראשון שהוציאה.
מתברר שאותו אדם שכיכב יחד איתה בתמונה המינית, לא היה מודע לשימוש בדמותו, ועכשיו הוא תובע את הכוכבת על הנזק שנגרם לו."
רשימת הרצועות לקוחה מתוך חנות המוזיקה, אייטונס.
2 הוא המיקסטייפ השני של הראפרית האמריקאית קארדי בי.
המיקסטייפ יצא לאור ב-20 בינואר 2017, על ידי חברת התקליטים KSR.
המיקסטייפ יצא לאור שנה לאחר צאת המיקסטייפ הראשון של קארדי בי, Gangsta Bitch Music, Vol.
עם יציאתו נכנס המיקסטייפ אל המקום ה-25 במצעד האלבומים העצמאיים של בילבורד.
המיקסטייפ יצא כמיקסטייפ השני של קארדי בי ובתוכו נכללו אמנים כגון, אופסט (מלהקת מיגוס), קונשנס, דיג'יי הארדוורק, קזנובה, ג'וש איקס וכולי.
לשיר "Lick", יצא וידאו קליפ, שזכה להצלחה נאה ביוטיוב והצליח לצבור נכון לינואר 2022, למעלה מ-49 מיליון צפיות.
בקליפ נכלל גם אופסט, שבהמשך נישא לקארדי בי.
הסינגל הראשון והיחיד מתוך האלבום "Bronx Season", יצא לאור ב-15 בספטמבר 2016, ולא זכה להצלחה כלל.
"Gang Bang" (בעברית: "גאנג באנג") הוא שיר שהוקלט על ידי הזמרת-יוצרת האמריקאית מדונה, מתוך אלבומה השנים עשר, MDNA.
השיר יצא לאור ב-23 במרץ 2012, על ידי חברת התקליטים אינטרסקופ רקורדס.
השיר הגיע למקום ה-30 במצעד שירי הדאנס/אלקטרוני, וה-90 במצעד שבקוריאה הדרומית.
השיר נכתב על ידי מדונה, מיקה, ויליאם אורביט, פריסילה רנאה, קית' האריס, ז'אן-בפטיסט, דון חואן קזנובה וסטיבן קוזמניוק והופק על ידי מדונה, אורביט וכולי.
השיר הוא שיר בסגנון הדאנס, המשלב בתוכה גם את הסגנון האלקטרוני.
השיר זכה לביקורות מעורבות, רבות מהן שליליות.
אף על פי שלא יצא כסינגל, הצליח השיר להיכנס אל המצעדים שבקוריאה הדרומית, ארצות הברית וצרפת.
השיר אף הגיע בשיאו אל המקום ה-30 במצעד שירי הדאנס/אלקטרוני של בילבורד, שבארצות הברית.
עם השיר הופיעה מדונה במסגרת סיבוב ההופעות התשיעי שלה, "The MDNA Tour".
Ganja Burn הוא שיר שהוקלט על ידי הראפרית הטרינידדית ניקי מינאז' מתוך אלבומה הרביעי, Queen.
השיר יצא לאור ב-10 באוגוסט 2018, ביחד עם האלבום עצמו, על ידי חברות התקליטים יאנג מאני וקאש מאני.
עם יציאתו נכנס השיר אל המקום ה-60 במצעד הבילבורד הוט 100.
השיר נכתב על ידי ניקי מינאז' ביחד עם ג'רמי ריד וג'יירוס מוזי והופק על ידי ריד גם כן.
השיר הוא שיר פופ, בהשראת סגנון הרגאיי.
בשיר על פי מבקרי המוזיקה, מנסה מינאז' להגן על המעמד שלה בתעשיית המוזיקה, תוך אזכור אמנים שונים.
כדי לקדם את השיר, הוציאה ניקי מינאז' ב-13 באוגוסט 2018, את הקליפ המלא שלו.
הקליפ בוים על ידי צמד הבמאים הטורקיים מרט ומרקוס שביימו גם את הקליפ של "Regret in Your Tears", שיצא שנה קודם לכן.
נכון לינואר 2022, מונה הצפיות של הקליפ עומד על כ-52 מיליון צפיות.
Gaslighter הוא אלבום האולפן השמיני של להקת הקאנטרי האמריקאית דה צ'יקס.
האלבום יצא לאור ב-17 ביולי 2020, על ידי חברת התקליטים האמריקאית קולומביה רקורדס.
זהו אלבומה הראשון של הלהקה מזה 14 שנים.
הלהקה החלה לרמוז על אלבום חדש כבר ביוני 2018, כאשר סולנית הלהקה נטלי מיינס העלתה לחשבון האינסטגרם שלה תמונות מתוך אולפן הקלטות.
בהמשך גם שתי חברות הלהקה האחרות פרסמו רמזים אודות יציאת האלבום עד שהשלושה העלו סרטון בו הן אומרות: "דיקסי צ'יקס, אלבום!" ובתגובה לסרטון המפיק ג'ק אנטונוף כתב "יום אחד".
בספטמבר 2019, נחשף שם האלבום במהלך פודקאסט של מיינס.
מיינס אמרה כי האלבום תוכנן להיות במקור אלבום פשוט כמו אלבום אוסף כדי לעמוד בהסכם שלהם עם סוני מיוזיק אך לאחר גירושיה מיינס אמרה כי נחתה עליה השראה לכתוב שירים חדשים.
"כשהתחלתי להתגרש, היה לי הרבה מה לומר, כך שזה הצית אותי להיות מוכנה [להכין מוזיקה חדשה].
כתיבת שירים זה דבר שממש קשה לי, ואני חושבת שבמשך שנים רבות לא עשיתי זאת.
אני לא רוצה לנתח את חיי או את מערכת היחסים שלי.
פשוט פתאום הרגשתי מסורה לזה למרות שלא הייתי מוכנה להיפתח ככה."
"Gaslighter" - יצא לאור ב-4 במרץ 2020, כסינגל הראשון מתוך האלבום.
עם יציאתו נכנס השיר אל המקום השביעי במצעד שירי הקאנטרי.
"Julianna Calm Down" - יצא לאור ב-30 באפריל 2020, כסינגל השני מתוך האלבום.
"March March" - יצא לאור ב-25 ביוני 2020, כסינגל השלישי מתוך האלבום.
"Sleep at Night" - יצא לאור ב-17 ביולי 2020, כסינגל הרביעי מתוך האלבום.
"Gaslighter" הוא סינגל שהוקלט על ידי להקת הבנות האמריקאית דיקסי צ'יקס.
השיר יצא לאור ב-4 במרץ 2020, על ידי חברת התקליטים קולומביה רקורדס, כסינגל הראשון מתוך אלבום האולפן השמיני שלה, Gaslighter.
השיר נכתב על ידי נטלי מיינס, אמילי רוביסון, מרטי מגווייר וג'ק אנטונוף והופק על ידי מיינס, רוביסון, מגווייר ואנטונוף גם כן.
השיר תואר כהמנון "מעצים", "לוהט", וכזה שגורם ל-"מהלומה" למי ששומע אותו.
בפיצ'פורק זכה השיר לביקורת חיובית, תוך שקיבל את תואר "שיר השבוע".
הווידאו קליפ הרשמי של השיר פורסם ב-4 במרץ 2020, בשידור חי.
את הקליפ ביים שון פארמר.
הקליפ מכיל בתוכו מסרים פוליטיים, תוך שזכה לביקורות חיוביות בהתאמה.
ההופעה של דיקסי צ'יקס עם השיר בתוכנית הטלוויזיה של אלן דג'נרס עלתה ליוטיוב גם כן.
נכון לאפריל 2020, מונה הצפיות של הקליפ עומד על למעלה מ-4 מיליון צפיות.
מדינהתאריך יציאהפורמטחברת תקליטיםמקורעולם4 במרץ 2020הזרמת מוזיקה • הורדה דיגיטליתקולומביה
Gang Beasts (בתרגום לעברית: גאנג הבהמות) הוא משחק מכות וחברה שפותח על ידי Studio Boneloaf.
המשחק יצא לאור על ידי חברות Double Fine ו-Skybound Games ב-12 בדצמבר 2017, וב-27 במרץ 2019 התרחב המשחק גם ל-Xbox One.
רב שחקניות: המשחק מאפשר מצב משחק של עד 4 שחקנים במכשיר אחד או עד ל-8 שחקנים בו זמנית עם אנשים אחרים באינטרנט.
מגוון מצבי משחק: ישנם מספר מצבי משחק, כולל כל אחד לעצמו(Free for all), קבוצות ואפילו כדורגל.
פיזיקה ייחודית: המשחק משתמש במנוע פיזיקה המאפשר תנועה והתנגשות כמעט מציאותית של הדמויות כאילו היו פלסטלינה, המוסיפה לחוויה אתגר וקומדיה.
קלט קל ונוח: פקודות השליטה פשוטות ונוחות ללמידה, מה שהופך את המשחק לגישור מושלם לבילוי משותף עם חברים.
במשחק מתחרים אנשים שמשתמשים בדמויות שונות בכל מיני מקומות שונים שהמשחק מציע, ומטרתם היא להוציא מתחומי הזירה את היריבים שלהם.
"Gasoline" (בעברית: "בֶּנזִין" או "דֶלֶק") הוא שיר שהוקלט על ידי להקת הבנות האמריקאית חיים, בהשתתפות הזמרת-יוצרת האמריקאית טיילור סוויפט, מתוך האלבום, .
השיר יצא לאור ב-18 בפברואר 2021, על ידי חברת התקליטים קולומביה רקורדס, כסינגל השביעי מתוך האלבום.
השיר נכתב על ידי אריאל ראצ'שייד, אסתי חיים, אלונה חיים, דניאל חיים ורוסטם והופק על ידי אריאל ראצ'שייד, דניאל חיים, רוסטם גם כן.
השיר במקור יצא לאור ללא טיילור סוויפט בשם "Gasoline" בלבד.
בדצמבר 2020, הוציאה סוויפט את אלבום האולפן התשיעי שלה Evermore, אשר בסינגל השני מתוכו "No Body, No Crime" מתארחות חיים.
אותו השיר היה לשיתוף הפעולה הראשון בין סוויפט לחיים.
"No Body, No Crime" הוא בלדת רצח שנכתבה אך ורק על ידי סוויפט, בשילוב גיטרת ברידג' שדסנר השיג עבורה.
לסוויפט היו רעיונות ספציפיים כיצד היא רצתה ליצור ולהקליט את השיר, כולל הרעיון לארח בו את חיים.
בהמשך, פורסם באופן לא רשמי ברחבי האינטרנט כי שיתוף פעולה בין סוויפט לחיים עתיד לצאת כבר בפברואר 2021. בימים שקדמו לצאת השיר, פרסמה חיים תמונה באינסטגרם בה עסקה בשיר וברקע שלו, תוך שציינה גם את סוויפט.
גרסתו המקורית של השיר יצאה כבר בשנת 2020, אך גרסת הרמיקס היא זו שיצאה כסינגל השביעי מתוך .
בסמוך לצאתו של השיר המקורי, הוא עלה לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.
בפברואר 2021 פרסמה חיים תמונה ברשתות החברתיות, בה שלוש האחיות עומדות בתחנת דלק, עם פאות שחורות בהשראת הסרט "אמלי", עם פוני לא סימטרי.
המעריצים הבחינו ברקע משאבת הבנזין עליה היה כתוב "13"; מספר המזל של סוויפט.
הלהקה שיתפה את המעריצים באמצעות הטיקטוק בכך שייתכן ומדובר בשיתוף פעולה חדש.
ב-18 בפברואר 2021 הוציאה חיים את מהדורת , שכללה שני רמיקסים חדשים; "Gasoline" עם סוויפט ו-"" עם ת'אנדרקאט.
לאחר יציאת השיר והעלאתו לרשתות הסטרימינג השונות, הצהירה סוויפט כי:
ב-20 באוגוסט 2020 ביצעה חיים את "Gasoline" במהלך תוכנית "Press Play" ששודרה בחסות פרסי גראמי.
ב-29 בספטמבר 2020, ביצעה הלהקה את השיר מרחוק במהלך תוכנית הטלוויזיה "ג'ימי קימל לייב!", בחניון ריק של הפורום בלוס אנג'לס.
בהמשך לכך, ביצעה את השיר ב-CBS This Morning ב-28 בנובמבר 2020.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג162
אזורתאריך יציאהפורמטגרסהחברת תקליטיםמקוראוסטרליה19 בפברואר 2021רדיו להיטים עכשווייםרמיקס בהשתתפות טיילור סוויפטיוניברסל מיוזיק אוסטרליההממלכה המאוחדת20 בפברואר 2021יוניברסל מיוזיק UKארצות הברית12 ביוני 2021תקליט 7 אינץ'קולומביה
Garden City Movement (מאנגלית: תנועת "עיר גנים") הוא הרכב אינדי פופ ומוזיקה אלקטרונית ישראלי שהוקם בידי שלושה חברים - יואב סער, רועי אביטל ויוני שרוני.
ההרכב הוקם באוקטובר 2013 ומאז הספיק להוציא אלבום אולפן ומספר מיני-אלבומים וסינגלים נוספים.
סער ואביטל, שהכירו עוד לפני כן כשהיו חברים בלהקה הירושלמית Lorena B שהתפרקה זמן קצר לפני הקמת ההרכב, פגשו את שרוני והוחתמו על ידי חברת התקליטים אנובה מיוזיק לאחר ששלחו יחדיו מספר סקיצות שהתקבלו בחיוב מצידם.
באוקטובר 2013 הוציאו השלושה את הסינגל הראשון שלהם, "Casa Mila".
הסינגל יצא לאור תחת המותג BLDG5 Records השייך לאנובה ונכלל בהתחלה באחד מאלבומי האוסף של הלייבל, אך מאוחר יותר נכלל במיני-אלבום הראשון שלהם, Entertainment EP.
בנובמבר 2013 הוציא ההרכב את הסינגל "Move On" שזכה לתשומת לב בינלאומית כאשר התפרסם לראשונה במגזין האינדי האמריקני פיצ'פורק ומאוחר יותר זכה לביקורות חיוביות ממספר בלוגרי מוזיקה נוספים.
עם זאת, רמיקס של השיר שבוצע על ידי Teen Daze הועלה מספר חודשים מוקדם יותר לערוץ היוטיוב Majestic Casual, ועל כן הוא נחשב לשחרור הראשון של ההרכב אי פעם.
הווידאו קליפ לסינגל, שבוים על ידי מיכאל מושונוב, לאל אוטניק ומעיין טולדנו, יצא לאור במרץ 2014 וזכה עד כה (נכון לינואר 2022) ל-2.9 מיליון צפיות, הוצג בפסטיבל הסרטים של לוס אנג'לס, וכן זכה בפרס "קליפ השנה" של MTV ישראל.
בעקבות הצלחת הסינגלים, הוציא ההרכב מיני-אלבום בשם Entertainment שיצא לאור ב-25 בנובמבר 2013 וכלל בתוכו את שני הסינגלים שיצאו קודם לכן.
ב-23 ביוני 2014 הוציא ההרכב מיני אלבום נוסף בשם, Bengali Cinema.
מאלבום זה יצאו, בין היתר, הסינגלים "Terracotta", שאף הוא זכה לתשומת לב בינלאומית, ו-"Bengali Cinema" שנכלל באוסף Ninja Jamm – EP Bundle 5 של הלייבל האלקטרוני הבריטי נינג'ה טיון.
ב-2 בפברואר 2015 הכריז ההרכב על יציאת המיני-אלבום השלישי שלהם, Modern West.
אלבום זה יצא לאור ב-6 באפריל באותה השנה, והופק בשיתוף פעולה בין BLDG5 לבין חברת ההקלטות הלונדונית The Vinyl Factory.
מאלבום זה יצאו הסינגלים "My Only Love" אשר יצא לאור ב-2 בפברואר, "Recollections" שיצא לאור ב-26 בפברואר ו-"When We Had It Easy" שיצא לאור ב-23 במרץ.
ב-2016 הוציא ההרכב את הסינגל "She's so Untouchable".
הווידאו קליפ לשיר יצא בספטמבר 2016, וזכה עד כה (נכון לינואר 2022) ל-10 מיליון צפיות ביוטיוב.
הסינגל, יחד עם רמיקסים של מוסקומן, Psychemagik ו-Seven Davis, יצא כמיני-אלבום בשנה שלאחריה, 2017.
ב-16 במרץ 2018 הוציא ההרכב את אלבום האולפן המלא הראשון שלהם, Apollonia.
ב-22 במרץ 2019 הוציא ההרכב את הסינגל "Miss You (Under Shimokita Sky)", שהגיע למיקום שיא של 38 במצעד "טוקיו הוט 100" של תחנת הרדיו היפנית JWAVE .
ב-2020 ההרכב שיתף פעולה עם המפיק האלקטרוני היפני Monjoe בשיר "Stunning Misshapes".
עם יציאתו, נכנס השיר אף הוא למקום ה-80 במצעד "טוקיו הוט 100".
בספטמבר 2021 הוציא ההרכב סינגל בשם "Summer Night" ביחד עם לולה מארש.
השיר זכה להיכנס לפסקול של משחק הווידאו פיפא 2022.
במרץ 2022 הוציא ההרכב סינגל נוסף בשם No Stress עם הרכב הדרים פופ / אינדי רוק The Undercover Dream Lovers מלוס אנג'לס.
ב-8 במאי 2023 השתתף ההרכב בסינגל "הורגת" של נינט טייב ואסף אמדורסקי.
באותה השנה, פרש יואב סער מהלהקה.
ב-16 במאי 2024 הוציא ההרכב סינגל בשם "Bad Feeling" בו משתתפת הזמרת הילה רוח.
הסינגל עתיד להיות חלק מאלבומם השני, Never On Time, אשר עתיד לצאת ב-19 ביולי.
יונתן (יוני) שרוני - שירה, סמפלר, כלי הקשה
רועי אביטל - שירה, קלידים, גיטרה
יואב סער - גיטרה, קלידים, סמפלר
+מועמדויות ופרסים ל-Garden City Movementשנהפרסקטגוריהתוצאה2014פרסי המוזיקה של MTV ישראלהקליפ הטוב ביותר (עבור הקליפ "Move On")2015פרס הלוויין2016פרס הלוויין
"Gasoline" הוא שיר של הזמר-יוצר הקנדי דה ויקנד, מתוך אלבום האולפן החמישי שלו, Dawn FM.
השיר נכתב על ידי דה ויקנד, דניאל לופטין ומאט קון, והופק על ידי השלושה לצד הפקה נוספת של מקס מרטין ואוסקר הולטר.
הקליפ של השיר יצא ב-11 בינואר 2022.
שם השיר נחשף לראשונה ב-5 בינואר 2022 כאשר דה ויקנד פרסם את רשימת הרצועות באלבום Dawn FM.
הקליפ של השיר הוכרז ב-10 בינואר 2022, ולאחר מכן יצא למחרת ב-11 בינואר 2022.
השיר היה אמור לצאת לרדיו להיטים עכשוויים בארצות הברית ב-18 בינואר 2022, כסינגל השלישי מתוך האלבום Dawn FM, אך יציאתו כסינגל בוטלה.
הקליפ של השיר יצא ב-11 בינואר 2022. הקליפ מתחיל עם דה ויקנד המבוגר שנקלע לתאונת דרכים ואז מסתיים במועדון לילה שבו הוא מוצא את דה ויקנד הצעיר אשר נהנה על רחבת הריקודים.
הגרסה הצעירה של עצמו מסתובבת במועדון ורואה גרסאות מושחתות של רקדנים אחרים.
במהלך זה, דה ויקנד הצעיר רואה את האני המבוגר שלו ומתחיל ללכת ישר אליו.
לאחר מכן, הקליפ מסתיים בכך שהגרסה הצעירה של דה ויקנד מכה קשות את האני המבוגר שלו.
Gang of Four היא להקת פוסט-פאנק בריטית מלידס, אנגליה.
הלהקה הייתה פעילה באופן מלא מ-1977 עד 1984, והתאחדה פעמיים בשנות ה-90.
ההרכב המקורי כלל את הסולן ג'ון קינג, הגיטריסט אנדי גיל, הבסיסט דייב אלן והמתופף הוגו ברנהאם.
מרכיב אופייני במוזיקה של הלהקה הוא מקצב אחיד כמעט-ריקודי, עם אקורדים קטועים של גיטרה, שילוב צליל יוצא דופן יחסית ללהקות הפאנק של אותה תקופה.
להקות רבות הושפעו מהצליל של Gang of Four, בהן Rage Against the Machine, The Futureheads, בלוק פארטי ופרנץ פרדיננד.
הלהקה קיבלה את שמה מ"כנופיית הארבעה" בסין.
קבוצה של ארבעה חברים בכירים במפלגה הקומוניסטית של סין, שהגיעו לשיא כוחם בתקופת מהפכת התרבות.
דייוויד פריקה ממגזין "רולינג סטון" תיאר את הלהקה כ"כמעט בעלת המוטיבציה הפוליטית הטובה ביותר ברוקנרול".
הלהקה חזרה לפעילות משותפת ב-2004 שנקטעה בפברואר 2020 עם מותו של אנדי גיל ממחלת הקורונה, בה נדבק לאחר שהלהקה שבה מסיבוב הופעות בסין.
בשנת 2022 שבה הלהקה לפעול, עם שרה לי כבסיסטית, במקום אנדי גיל.
באותה שנה ראה אור מארז תקליטורים של הלהקה.
ב-5 באפריל 2025, דייב אלן, נגן הבס של הלהקה בשנותיה הראשונות, הלך לעולמו בגיל 69.
Return the Gift (V2, 2005) הקלטות מחודשות לשירים ישנים
חברת Game Freak היא חברה יפנית שמתמחה בפיתוח משחקי וידאו, היא ידועה בעיקר בפיתוח סדרת המשחקים הראשית בזיכיון פוקימון.
החברה הוקמה בשנת 1980 על ידי קן סוגימורי (Ken Sugimori), ג'וניצ'ירו מסודה (Junichi Masuda) וסאטושי טאג'ירי (Tajiri Satoshi).
בשנת 1982 החליט סטושי, יחד עם כמה מחבריו, לייסד את "Game Freak", מגזין לסיקור משחקי וידאו וספרי קומיקס.
המגזין הראשון יצא בשנת 1983, מאוחר יותר הצטרף אליו קן סוגימורי, השם Game Freak היה שם העט שבו השתמש סאטושי בכתיבתו.
באפריל 1989 החברה החלה לפתח את המשחק הראשון שלהם לקונסולת ה־Nintendo Entertainment System, ועברו ממשרדם בעל החדר האחד למגדלי נינטנדו ביפן.
המשחק הראשון היה משחק פאזל הרפתקאות בשם Mendel Palace, והוא הופץ על ידי חברת Namko.
וכן המשחק "הביצה של יושי" ("Yoshi's Egg"), שיצא בארצות הברית תחת השם "Yoshi" ובאירופה תחת השם "Mario and Yoshi".
החברה פיתחה מספר משחקים במהלך השנים, עד שקיבלה את רישיון הפיתוח למשחק פוקימון אדום וכחול, תחילת הפיתוח היה בשנת 1991 והמשחק יצא ב־1996 שזה הזמן הרב ביותר שהחברה עבדה על משחק, בעקבות ההצלחה חסרת התקדים החברה זכתה לפרסום רב, והיא המפתחת של משחקי הסדרה הראשיים.
בשנת 2015 היא רכשה את חברת koa Games, חברה לפיתוח משחקי מובייל.
משרדי החברה ממוקמים במגדלי נינטנדו בטוקיו, יפן.
Garage Remains the Same Tour היה סיבוב ההופעות העשרים ושניים של להקת הת'ראש מטאל האמריקאית מטאליקה, אשר נועד לקדם את אלבום האוסף הראשון של הלהקה .Garage Inc, וזה התחיל ב-30 באפריל 1999 והסתיים ב-8 בדצמבר באותה שנה.
במסגרת הסיבוב, הלהקה קיימה שתי הופעות תחת השם S&M, אשר כללו ביצוע מלא לאלבום ההופעה באותו שם.
בהופעה בברלין (הופעה 42) הופיעה הלהקה עם תזמורת הקולנוע הגרמנית של בלסברג, בעוד שבהופעה בניו יורק (הופעה 43) הופיעה הלהקה עם תזמורת סנט לוק.
הופעת הלהקה בישראל שודרה בשידור חי באמצעות רדיו, אך שידור זה אינו כלל את שלושת השירים הראשונים איתם הופיעה הלהקה.
את הופעת הלהקה חיממה להקת הרוק הישראלית היהודים.
רשימת השירים הנ"ל תקפה להופעת מטאליקה באמפי פארק ראשון לציון, ראשון לציון, ישראל ב-20 ביולי 1999, וזו אינה מייצגת בהכרח הופעות נוספות שהתקיימו במסגרת סיבוב ההופעות בו הערך עוסק.
ג'יימס הטפילד - זמרה מובילה, גיטרת קצב
קירק האמט - גיטרה מובילה, זמרה מלווה
ג'ייסון ניוסטד - גיטרת בס, זמרה מלווה
תזמורת הקולנוע הגרמנית של בלסברג (הופעה 42)
תזמורת סנט לוק (הופעה 43)
GarageBand היא אפליקציה של אפל המאפשרת למשתמשים ליצור מוזיקה או פודקאסטים באמצעות ממשק יעיל וידידותי למשתמש.
האפליקציה מיועדת למוזיקאים בכל הרמות והיא מכילה מגוון רחב של כלים ופיצ'רים המפשטים את תהליך ההפקה של מוזיקה.
האפליקציה מיועדת למחשבים ומכשירים ניידים עם מערכות ההפעלה macOS, iPadOS ו־iOS.
האפליקציה מספקת פלטפורמה אינטואיטיבית בה המשתמשים מסוגלים להקליט אודיו, לערוך אותו, ולעשות מיקסים למוזיקה ללא צורך בחומרה או בתוכנות יקרות.
סטיב ג'ובס הציג לראשונה את האפליקציה בנאום המרכזי שלו בכנס Macworld & Expo בסן פרנסיסקו ב-6 בינואר 2004. המוזיקאי ג'ון מאייר סייע לג'ובס להדגים כיצד ניתן להשתמש באפליקציה.
האפליקציה יצאה לשווקים לראשונה במהלך 2004 כחלק מחבילת התוכנה iLife של אפל.
בתחילה האפליקציה הייתה זמינה רק למחשבים שולחניים ומחשבים ניידים עם מערכת ההפעלה macOS.
בשנת 2011 האפליקציה הפכה זמינה גם למכשירים הניידים של אפל עם מערכת ההפעלה iOS.
ניתן באמצעות האפליקציה לנגן במגוון כלי נגינה וירטואליים ישירות על המסך של האייפון או האייפד, או באמצעות בקרי MIDI.
הכלים הללו כוללים כלי נגינה כמו פסנתרים, גיטרות, סינתיסייזרים, ומכונות תופים מודרניות.
האפליקציה מכילה אלפי קטעי אודיו אותם המשתמשים יכולים לשלב בקומפוזיציות שלהם.
קטעי האודיו הללו כוללים צלילים הרלוונטיים ליצירת שירים במגוון ז'אנרים מוזיקליים, כולל מוזיקת רוק, פופ, מוזיקה אלקטרונית, מוזיקה קלאסית, ומוזיקת ג'אז.
המשתמשים יכולים להקליט אודיו באמצעות מיקרופון או כלים וירטואליים, ולערוך קטעי האודיו באמצעות כלי העריכה המובנים באפליקציה.
האפליקציה מאפשר לשלב קטעי אודיו שונים, להוסיף להם אפקטים שונים, וליצור קומפוזיציות מורכבות עם סאונד ברמה מקצועית.
המשתמשים יכולים גם בין היתר להוסיף הד ולכוונן את איכות הצליל.
האפליקציה מאפשר גם לעשות מיקס של הקלטות מרובות על מנת ליצור קומפוזיציות מורכבות.
האפליקציה מאפשרת לשלב עד 255 הקלטות שונות בפרויקט בודד.
האפליקציה מכילה גם פיצ'ר שנקרא Live Loops אשר מאפשר למשתמשים ליצור ולהפעיל לופים מוזיקליים בזמן אמת.
הפיצ'ר שימושי לאמנים שמעוניינים להשתמש באפליקציה במהלך ביצוע הופעה כאשר הם יוצרים את הקומפוזיציות בזמן אמת.
האפליקציה מכילה גם כלים שתוכננו במיוחד עבור משתמשים שמעוניינים ליצור פודקאסטים.
המשתמשים יכולים לייבא לאפליקציה הקלטות אודיו, לערוך אותם, להוסיף להם מוזיקת רקע, ולהוסיף אפקטים שונים.
האפליקציה תומכת בפורמטים רבים של קובצי אודיו, כולל AIFF, WAV ו-MIDI.
האפליקציה מסוגלת לייצא את השירים שנוצרים בתוכנה לפורמט AAC, MP3, MP4 או AIFF.
מוזיקאים נודעים רבים ציינו לאורך השנים שהם משתמשים באפליקציה על מנת ליצור מוזיקה.
להקת הרוק האמריקאית ניין אינץ' ניילז הפיקה את השיר שלהם "The Hand That Feeds" באמצעות האפליקציה והלהקה פרסמה בעבר את קובץ ה-GarageBand של השיר באתר הלהקה באמצעותו המשתמשים של האפליקציה יכולים לבצע רמיקס לשיר.
מוזיקאים שונים ששיתפו פעולה לאורך השנים עם חברת אפל במסגרת קידום האפליקציה כוללים בין היתר את קייטי פרי, ג'ון מאייר, דואה ליפה, בילי אייליש, ליידי גאגא, דוג'ה קאט, מייגן טריינור, אתל קיין, ואקוופינה.
אמנים בולטים נוספים שהשתמשו באפליקציה בפרויקטים שונים כוללים את האמנים גריימס וטי-פיין.
בנוסף, הלהיט של ריהאנה "Umbrella" נוצר במקור באפליקציה.
הזמרת האמריקאית פיונה אפל הקליטה במקור את אלבומה "Fetch the Bolt Cutters" בביתה באמצעות האפליקציה.
השיר הגיע למקום ה-16 ב-14 במרץ 1981 במצעד בילבורד הוט 100 האמריקאי, ולמקום ה-18 במצעד קאש בוקס.
השיר בביצוע הזמר הבריטי-פקיסטני, לני זקטק נכלל באלבום החמישי של הלהקה, "The Turn of a Friendly Card".
מצעד (1980–1981)מיקוםאוסטרליה (Kent Music Report)95קנדה טופ 100 (RPM)9בילבורד הוט 100 בארצות הברית16
מצעד סוף השנה (1981)מיקוםסינגלי הפופ המובילים בארצות הברית (בילבורד)66קנדה (RPM)90
Gamebryo (עד 2003 נקרא NetImmerse) הוא מנוע משחק שמפותח כיום על ידי Gamebase Co., Ltd.
המנוע מממש סט כלים ותוספים (Plug-ins) שמאפשרים למפתחי משחקים לפתח בקלות עבור פלטפורמות שונות, ונמצא בשימוש על ידי משחקי וידאו רבים בז'אנרים מגוונים.
המנוע אומץ בין היתר על ידי חברת Bethesda Game Studios אשר השתמשו במנוע כבסיס לפיתוח מנוע Creation, עליו עובדים מאז 2011 משחקיה החדשים של החברה.
חברת Numerical Design Limited (NDL) היא חברה אמריקנית שעסקה במקור בפיתוח מערכות תיב"ם (תכנון בעזרת מחשב) עבור הממשל האמריקני, ובהמשך החלה לעבוד גם בשוק הפרטי עבור חברות פיתוח משחקי וידאו כגון Interactive Magic.
במסגרת עבודה זו הם הוציאו לאור ב-1997 את מנוע המשחק NetImmerse, ששינה את שמו ל-Gamebryo ב-2003.
באוגוסט 2005 מוזגה החברה אל Emergent Game Technologies (EGT) אשר יצרו עבור המנוע ערכת פיתוח בשם Gamebryo LightSpeed.
צוות הפיתוח שעבד על מנוע המשחק צומצם בשנת 2009, וביולי 2010 נסגר המשרד בקרוליינה הצפונית שעבד על המשחק.
בנובמבר 2010 הציעה חברת EGT את נכסיה למכירה, לרבות זכויות הקניין הרוחני על המנוע.
בדצמבר 2010 רכשה חברת Gamebase הדרום-קוריאנית את EGT, ואיתה את הזכויות על מנוע המשחק.
המנוע מפותח מאז על ידי הסניף האמריקני של חברת Gamebase, אשר הוציא את הגרסה הרביעית והאחרונה של מנוע המשחק במרץ 2012.
Gateway (בעברית: שער) הוא צומת ברשת (בעל כתובת רשת) המיועד לקישור בין מערכות שונות.
בדרך כלל מדובר בקישור בין מערכות הפועלות בתקנים ופרוטוקולים שונים, או נמצאות תחת אחריות של גורמים שונים.
אמצעי Gateway יכולים להיות ממומשים במספר צורות:
נתב ו/או BRouter המשמשים כ-Gateway בשל היותם שער מרמת רשת אחת (לדוגמה, מהרשת המקומית) אל כלל הרשת (לדוגמה האינטרנט).
תוכנה המופעלת על גבי מחשב, אשר מחובר לרשתות שונות.
לעיתים התוכנה עצמה תחולק לכמה חלקים, וה-Gateway יקבל הודעות ויעביר אותן מחלק אחד לחלק השני של התוכנה.
דוגמה לכך היא שימושים באבטחת מידע כאשר על מחשב ה-Gateway תהיה גם תוכנת אנטיוירוס או Firewall).
דוגמה אחרת היא ביזור עומסי חישוב על השרת המרכזי, על ידי עיבוד הנתונים בידי שרתי Gateway מרובים, ושליחת המידע המעובד אל השרת המרכזי.
אחת מהגדרות הרשת של מכשירים רבים היא "שער ברירת מחדל" (Default Gateway).
בזכות הגדרה זו, יודע המכשיר מהי הכתובת של ציוד הרשת, שמאפשר תקשורת לכיוון כלל הרשת.
לדוגמה, הגדרת שער ברירת מחדל במחשב שנמצא ברשת מקומית, תאפשר למחשב למצוא את הנתב שמחבר בין הרשת המקומית לבין כלל האינטרנט.
דרך אחרת לאתר שער אל הרשת הוא באמצעות הגדרות לנתב, כך שיענה לקריאות ARP שמכוונות לגורמים שמחוץ לרשת המקומית.
מאיצי הגרפיקה מסדרת הGEFORCE 200 שייכים לדור ה-10 בסדרת המאיצים הגרפיים GEFORCE של חברת NVIDIA.
מאיצי הגרפיקה בסדרה זו מכילים את טכנולוגית 'Unified shader model', בדומה לסדרות 9 ו-8 של GEFORCE.
ה-GEFORCE GTX 260 ו-280 מבוססים על אותה ליבת מעבד, דגם 260 הוא בעצם דגם 280 שחלק מיכולותיו מנוטרלות.
בתאריך 12 באוקטובר 2009 השיקה NVIDIA את המאיצים מדגמים G210 ו-GT220 שעד כה היו זמינים רק בגרסת OEM.
סדרת Geforce 200M (למחשבים ניידים)
Gaudi הוא האלבום העשירי של הלהקה, The Alan Parsons Project, שיצא בשנת 1987. זהו אלבום קונספט (כמו כל אלבומי הלהקה), העוסק באנטוני גאודי הארכיטקט הקטלאני, והשיר הפותח עוסק בבניין המפורסם ביותר שלו, סגרדה פמיליה.
"Closer to Heaven" ו-"Money Talks" שימשו בפרק בסדרת הטלוויזיה מיאמי מחלק מוסר.
מחזה מוזיקלי עם אותו השם המבוסס על שירי האלבום, הועלה לבמה ב-1993 בגרמניה, וכל השירים הושרו באנגלית.
זהו אלבום האולפן האחרון של הלהקה.
למרות שבמהלך הכתיבה, נוצר גם חומר לאלבום ה-11 אך לבסוף, חבר הלהקה אריק וולפסון הפך את האלבום לאופרת רוק בשם Freudiana ב-1990. חבר הלהקה אלן פרסונס המשיך כאמן סולו באלבום שלו מ-1993, Try Anything Once אלבום שמשלים את ההתפתחות המוזיקלית שהתחילה עם האלבום הזה.
La Sagrada Familia - 8:46 (זמר: ג'ון מיילס קולות רקע: אריק וולפסון וכריס ריינבו)
Standing on Higher Ground - 5:03 (בגרסה המקורית, 5:48 (בגרסת הדיסק מ-2008) (זמר: ג'ף באראלד)
Nvidia GeForce היא סדרת הדגל של הכרטיסים הגרפיים השולחניים מבית אנבידיה.
סדרת כרטיסים זו, שייצורה החל בסוף שנות ה-90 של המאה ה-20, מיועדת הן למחשבים נייחים והן למחשבים ניידים, וקהל היעד שלה הם המשתמשים הביתיים, ובפרט הגיימרים.
הכרטיסים משתמשים בארכיטקטורות שונות (כגון טסלה, קפלר ופרמי), המשתנה מדי כמה שנים.
אנוידיה כמעט ולא מייצרת את הכרטיסים בעצמה; מפרטי העיצוב של כרטיסי המסך מועברים לחברות צד שלישי (רובן טייוואניות) אשר מרכיבות את הכרטיסים בייצור המוני, ולעיתים מתאימות אותו אישית על ידי ביצוע המהרה קלה לליבה הגרפית, הוספת פתרונות קירור, ועוד.
בין החברות שמייצרות כרטיסי מסך מבוססי ליבות GeForce ניתן למנות את Gigabyte, MSI, Gainward, XFX, Zotac, PNY, ASUS ו-EVGA (עד 2022).
בראשית שנת 1999 נוידיה ערכה תחרות בין לקוחותיה שבה התבקשו המשתתפים לבחור שם למוצר שיחליף את סדרת TNT, שהייתה באותו זמן סדרת הדגל של כרטיסי נוידיה לשוק הביתי.
ב-31 באוגוסט 1999 הושק המעבד הגרפי (שהיה המעבד הגרפי הראשון שיועד לצרכנים פרטיים) GeForce 256. הכרטיס הציג יכולת טובה כמעט ב-50% בהרצת משחקי תלת-ממד שניצלו את התמיכה במעבר ותאורה בחומרה, לעומת כרטיסי הדגל של הסדרה הקודמת, RIVA TNT2, ולעומת כרטיסים מתחרים כמו 3dfx Voodoo3.
הכרטיס יצא באותה עת מצויד בזיכרון גרפי מסוג SDRAM, מאוחר יותר יצאו כרטיסים מאותו הדגם שהכילו זיכרון DDR SDRAM מהיר יותר.
כרטיסים לשוק הנמוך: GeForce 2 MX
השבבים של סדרה זו יצאו בליתוגרפיה של 180 ננומטר, לעומת 220 ננומטר של הסדרה הקודמת.
השינוי הגדול ביותר היה הוספה של יחידת מיפוי טקסטורה עבור כל אחד מערוצי הפיקסל, דבר שהכפיל את קצב מילוי הטקסטורות (texture fillrate).
בשלב יותר מאוחר, החלה נוידיה לשווק בצורה נרחבת גם את סדרת ה-MX, שהציגה ביצועים דומים לאלו של GeForce 256 במחיר זול בהרבה, מה שעודד יצרניות מחשב לשווק מחשבים מוכנים (OEM) ביחד עם הכרטיס, ודבר זה עזר להגדיל את תפוצתו.
כרטיסים לשוק הביניים: GeForce 3, GeForce 3 Ti200
כרטיסים לשוק הגבוה: GeForce 3 Ti500
כרטיס זה היה הראשון שנוידיה הוציאה לאחר הרכישה של חברת 3dfx, והציג לראשונה שבב תלת מימד הניתן לתכנות באופן מלא, בשם nFinite FX.
הדבר סייע לגרפיקאים ליצור אפקטים גרפיים מתקדמים תוך שימוש בטכנולוגיית ה"מצללים" (Shaders) של מיקרוסופט.
לסדרה זו משתייך גם המעבד הגרפי של קונסולת ה-Xbox הראשונה.
היתרון המשמעותי היחיד שהיה לכרטיסים אלו על הסדרה הקודמת היו במשחקי DirectX 8, בעוד שבמשחקים שהשתמשו ב־DirectX 7, חלק מכרטיסי סדרה 2 הצליחו לעלות על כרטיסי סדרה 3 בביצועים.
כרטיסים לשוק הנמוך: GeForce 4 MX
סדרה זו הייתה בעיקרה גרסה משופרת של סדרה 3. החידושים המשמעותיים ביותר היו שיפורים משמעותיים בטכנולוגיית החלקת הקצוות (Anti-aliasing), בקר זיכרון משופר, Vertex shader נוסף וליתוגרפיית ייצור קטנה יותר (150 ננומטר).
בדומה לסדרה 2, גם לסדרה זו יצאו כרטיסים תקציביים לשוק הנמוך ולשוק המחשבים המורכבים מראש (OEM) תחת סדרת MX, כרטיסים אלו היו זהים בביצועיהם לכרטיסי סדרה 2 MX אם כי כללו תמיכה בטכנולוגיות החדשות של סדרה 4. בסדרה זו החלה נוידיה לייצר כרטיסים שהשתמשו באפיק המהיר יותר AGP 8x.
כרטיסים לשוק הביניים: GeForce FX 5600, 5700
את הסדרה החמישית של כרטיסי GeForce בחרה נוידיה לשווק תחת המותג FX, דבר שנועד כדי להראות שהכרטיסים מסדרה זו טובים אף לעריכה קולנועית.
סדרה זו היוותה שיפור גדול ביכולות הגרפיות בהשוואה לדגמים הקודמים של הסדרה: כרטיסי סדרה זו תמכו במודל הצללה מתקדם יותר, Shader Model 2. עם זאת, יכולת חישוב הנקודה הצפה של הכרטיסים האלו הייתה גרועה יותר משל המתחרים (סדרת 9000 של ATI).
הכרטיסים הפכו לגדולים יותר, וחלק מהם דרשו לראשונה מקום פיזי של שני חריצי הרחבה על לוח האם.
כרטיסים לשוק הביניים: GeForce 6600, 6700
כרטיסים לשוק הגבוה: GeForce 6800
כרטיסים לשוק הביניים: GeForce 7600
כרטיסים לשוק הגבוה: GeForce 7800, 7900
סדרה זו נחשבת שיפור כללי לסדרה 6, וציינה את סוף התמיכה בAGP ומעבר מלא לכרטיסים עם ממשק חיבור PCI Express.